Številka javnega razpisa: 303-101/2023/17

Datum objave: 13. 10. 2023

**NAVODILA ZA PRIPRAVO VLOGE**

**na** **Javni razpis Temeljne kompetence 2023-2029**

**(krajši naslov javnega razpisa: Kompetence 2023-2029)**

**INFORMATIVNI DAN ZA POTENCIALNE PRIJAVITELJE**

**bo 17. 10. 2023 ob 17. uri**

**v Grand Hotelu Bernardin, dvorana EUROPA, Obala 2, 6320 Portorož.**

**VSEBINA:**

[**1.** **Razpisna dokumentacija in informacije** 3](#_Toc147913602)

[**2.** **Opredelitev zaupnosti postopka** 3](#_Toc147913603)

[**3.** **Spremembe oziroma dopolnitve razpisne dokumentacije** 3](#_Toc147913604)

[**4.** **Vloga na javni razpis in njene sestavine** 3](#_Toc147913605)

[**5.** **Upravičeni stroški** 5](#_Toc147913606)

[**6.** **Način in rok za predložitev vlog za dodelitev sredstev** 6](#_Toc147913607)

[**7.** **Odpiranje, preverjanje in ocenjevanje** 7](#_Toc147913608)

[**8.** **Dvojno financiranje** 8](#_Toc147913609)

[**9.** **Spremljanje in poročanje ter način financiranja** 8](#_Toc147913610)

[**10.** **Kazalniki** 9](#_Toc147913611)

[**11.** **Pravno varstvo ali pritožba** 9](#_Toc147913612)

[**12.** **Statusne spremembe prijavitelja in ostalih konzorcijskih partnerjev** 9](#_Toc147913613)

[**13.** **Pogodba o sofinanciranju** 9](#_Toc147913614)

1. **Razpisna dokumentacija in informacije**

Razpisna dokumentacija javnega razpisa Temeljne kompetence 2023-2029 (v nadaljnjem besedilu: javni razpis) obsega dokumente, ki so navedeni v prvem odstavku točke 9 javnega razpisa.

Prijavitelji morajo uporabiti izključno obrazce iz razpisne dokumentacije, ki se jih ne sme vsebinsko spreminjati, sicer se vloga zavrže.

Vse verzije razpisne dokumentacije, ne glede na medij, na katerem se nahajajo, so oblikovno in vsebinsko enake. Prijavitelji s tiskanjem elektronske oblike dokumentacije dobijo verzijo enako pisni obliki.

Razpisna dokumentacija je na voljo brezplačno. Dosegljiva je na spletnem naslovu ministrstva <https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/>.

Potencialnim prijaviteljem so dodatne informacije in razpisna dokumentacija na voljo pri Maji Kobal Merkun na tel. št.: 01 400 5258, vsak delovnik med 9.00 in 10.00 uro ali po elektronski pošti: [maja.kobal-merkun@gov.si](mailto:maja.kobal-merkun@gov.si), zadeva »Vprašanje za JR Kompetence 2023-2029«. Ministrstvo za vzgojo in izobraževanje (v nadaljnjem besedilu: ministrstvo) bo odgovorilo na vprašanja, ki bodo prispela v elektronski obliki, najkasneje tri (3) dni pred rokom za oddajo razpisne dokumentacije. Odgovori na pogosta vprašanja bodo objavljeni na spletnem naslovu tega javnega razpisa.

Ministrstvo bo za potencialne prijavitelje organiziralo informativni dan, datum bo objavljen tudi na spletnem naslovu tega javnega razpisa.

1. **Opredelitev zaupnosti postopka**

Podatki, povezani z razlago in ocenjevanjem prijav, ne bodo posredovani prijaviteljem ali katerikoli drugi osebi, ki ni uradno vključena v postopek, vse do izdaje sklepa o izboru/zavrnitvi/zavržbi. Podatki bodo uporabljeni samo za namene javnega razpisa in bodo dostopni samo članom komisije za izvedbo postopka javnega razpisa, ki jo je s sklepom imenoval minister za vzgojo in izobraževanje (v nadaljnjem besedilu: komisija).

1. **Spremembe oziroma dopolnitve razpisne dokumentacije**

Pred potekom roka za oddajo prijav lahko ministrstvo spremeni razpisno dokumentacijo z izdajo sprememb oziroma dopolnitev. Vsaka sprememba oziroma dopolnitev bo sestavni del razpisne dokumentacije in bo objavljena na spletnem naslovu ministrstva <http://www.mizs.gov.si/si/javne_objave_in_razpisi/javni_razpisi/>.

1. **Vloga na javni razpis in njene sestavine**

Posamezni prijavitelj lahko na javni razpis odda izključno eno vlogo. Če bo prijavitelj oddal vlogo v več delih (v fizični ali elektronski obliki), se bo dokumentacija združila v eno vlogo, ki se jo bo v nadaljnjem postopku vodilo kot enotno.

**4.1 Prijavni obrazec**

Prijavni obrazec je predpisan in je sestavni del razpisne dokumentacije. Prijavnega obrazca ni dovoljeno vsebinsko spreminjati, v celotni mora biti izpolnjen pravilno, podpisan in žigosan na za to predvidenih mestih ali podpisan s kvalificiranim elektronskim podpisom. Natančnejša navodila za izpolnjevanje posameznih rubrik v prijavnem obrazcu in njegovih prilogah so navedena v prijavnem obrazcu oziroma prilogah. Podatki v prijavnem obrazcu morajo biti skladni, vsi deli prijave morajo biti med seboj usklajeni oziroma si podatki v posameznih delih prijave med seboj ne smejo nasprotovati.

Vloge morajo biti napisane v slovenskem jeziku.

Če je vloga izbrana za sofinanciranje, je prijavni obrazec tudi osnovni referenčni dokument operacije in postane zavezujoč kot sestavni del pogodbe o sofinanciranju z vsemi vrednostmi, predvidenimi učinki ter cilji.

Pri izpolnjevanju prijavnega obrazca in vseh prilog je treba upoštevati predvsem:

* zahteve iz javnega razpisa,
* ta Navodila za pripravo vloge na javni razpis,
* Navodila Ministrstva za izobraževanje, znanost in šport za izvajanje operacij evropske kohezijske politike v programskem obdobju 2014-2020 (v nadaljnjem besedilu: navodila ministrstva),
* Navodila organa upravljanja o upravičenih stroških za sredstva evropske kohezijske politike v programskem obdobju 2021-2027 (v nadaljnjem besedilu: navodila organa upravljanja o upravičenih stroških).

**4.2** **Finančni načrt**

Priloga 1 je sestavljena iz dveh tabel, in sicer iz tabele I. Načrtovani stroški upravičenca oz. partnerja (od 1.1. do 31.12.) in tabele II. Viri in dinamika financiranja. Obrazca ni dopustno spreminjati (črtati ali dodajati novih vrstic, stolpcev ali celic ali spreminjati formul). Zneske lahko v obrazec vpisujete samo v zelene celice pri kategorijah, kot so prikazane v obrazcu.

V finančnem načrtu se načrtuje sredstva glede na sedež poslovodečega partnerja v konzorciju.

*V rubriki: I. del: NAČRTOVANI STROŠKI UPRAVIČENCA OZ. PARTNERJA*

Vnesete načrtovane vrednosti stroškov po koledarskih letih od 1. 1. do 31. 12., ob upoštevanju obdobja upravičenosti stroškov (od dneva objave javnega razpisa do 30. 6. 2029) in upravičenosti izdatkov (od dneva objave javnega razpisa do 31. 7. 2029).

Pri izpolnjevanju finančnega načrta za Poenostavljene oblike nepovratnih sredstev in vračljive podpore se:

* v vrstici pod SSE A: Strošek na enoto za vodenje konzorcija (SSE vodenje konzorcija) vnese znesek skupnih stroškov za vodenje konzorcija, kot se jih načrtuje po posameznih letih. Strošek je upravičen le za poslovodečega partnerja v konzorciju,
* v vrstici pod SSE B: Strošek na enoto za izvedbo programa na udeleženca na uro (SSE programi) vnese znesek skupnih stroškov za izvedbo programov za vse konzorcijske partnerje, vključno s poslovodečim partnerjem v konzorciju, kot se jih načrtuje po posameznih letih,
* v vrstici pod SSE C: Strošek na enoto za izvajanje izpitov (SSE izpiti) vnese znesek skupnih stroškov za izvedbo izpitov za vse konzorcijske partnerje, vključno s poslovodečim partnerjem v konzorciju, kot se jih načrtuje po posameznih letih,

Višine standardnih stroškov na enoto ter ključni elementi upravičenih stroškov so opredeljeni v točki 11 javnega razpisa in točki 5 teh navodil.

*V rubriki II. del: VIRI IN DINAMIKA FINANCIRANJA*

Pri izpolnjevanju rubrike upoštevajte:

* višino sredstev, ki je na razpolago za posamezno kohezijsko in statistično regijo, določeno v točki 6 javnega razpisa;
* zahtevek za izplačilo (v nadaljnjem besedilu: ZzI) upravičenci posredujejo do 15. v mesecu po zaključku vsakega trimesečnega obdobja. Rok za predložitev zadnjega zahtevka za izplačilo za tekoče koledarsko leto je skladen s pogodbo o sofinanciranju. Rok za predložitev zadnjega zahtevka za izplačilo v okviru operacije je skladen s pogodbo o sofinanciranju. Dejstva o predložitvi zadnjih zahtevkov za izplačilo tekočega koledarskega leta upoštevajte pri načrtovanju dinamike financiranja. To načeloma pomeni, da se stroški, nastali v zadnjih treh mesecih tekočega koledarskega leta, izplačajo v naslednjem letu in se kot taki pri pripravi Finančnega načrta upoštevajo za izplačilo v naslednjem letu;
* v vrstici podpora Unije - delež EU: v kohezijski regiji vzhodna regija (v nadaljnjem besedilu: **KRVS**) je podpora Unije – delež EU **85 %** inv kohezijski regiji zahodna regija (v nadaljnjem besedil: **KRZS**) je podpora Unije – delež EU **40 %**.
* v vrstici Nacionalni javni prispevek iz državnega proračuna: v **KRVS** je delež nacionalnega javnega prispevka iz državnega proračuna **15 %** in v **KRZS** je delež nacionalnega javnega prispevka iz državnega proračuna **60 %**.
* viri skupaj in po posameznih letih ne smejo preseči okvirne višine sredstev, ki so na razpolago za posamezno kohezijsko regijo (točka 6 javnega razpisa)..

Sredstva niso prenosljiva med kohezijskima regijama.

Med posameznimi proračunskimi leti sredstva niso prenosljiva, razen v primeru obstoja utemeljenih razlogov in ob pogoju, da ima ministrstvo na razpolago prosta proračunska sredstva, kar se opredeli z aneksom k pogodbi o sofinanciranju, zato je natančno in realno načrtovanje stroškov pomembno.

Ministrstvo si pridržuje pravico, da glede na razpoložljiva sredstva po posameznih proračunskih letih, izbranim prijaviteljem predlaga prilagoditev dinamike sofinanciranja. Enako velja med izvajanjem operacije, ko velja, da je izpolnitev pogodbe vezana na proračunske zmogljivosti ministrstva. V primeru, da pride do spremembe v proračunu ali programu dela ministrstva, ki neposredno vpliva na to pogodbo, sta stranki soglasni, da ustrezno spremenita določila pogodbe z aneksom k pogodbi o sofinanciranju. Če upravičenec ne pristopi k sklenitvi aneksa, lahko sledi tudi odstop od pogodbe in vračilo vseh prejetih sredstev.

1. **Upravičeni stroški**

Stroški operacije so upravičeni pod naslednjimi pogoji:

* so predvideni in skladni z javnim razpisom, izhajajo iz predmeta pogodbe ter so neposredno povezani z operacijo, ki je opredeljena v prijavnem obrazcu za projekt ter temeljijo na projekciji načrtovanih stroškov, navedenih v Prilogi 1,
* so potrebni za izvedbo operacije in so v skladu z njenimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi,
* prijavljeni stroški operacije niso in ne bodo povrnjeni iz drugih virov (prepoved dvojnega financiranja).

Upravičeni stroški javnega razpisa so navedeni v točki 11 javnega razpisa.

1. **Strošek na enoto za vodenje konzorcija** (v nadaljnjem besedilu: **SSE vodenje konzorcija**)

Strošek je upravičen za poslovodečega partnerja v konzorciju za neposredne stroške osebja za izvajanje nalog, ki so opredeljene v točki 11.1 javnega razpisa.

Višina SSE vodenja konzorcija na efektivno uro, dokazila o upravičenosti SSE vodenje konzorcija, naloge strokovnega delavca in mejnik revidiranja so opredeljeni v točki 11.1 javnega razpisa.

1. **Stroški informiranja in komuniciranja**

Stroški so upravičeni za poslovodečega partnerja v konzorciju za stroške zunanjih izvajalcev za informiranje in komuniciranje za namen promocije projekta Kompetence 2023-2029 (organizacija zaključne konference, stroški izdelave ali nadgradnje spletne strani posameznega konzorcija, stroški oglaševalskih storitev in stroški objav, stroški oblikovanja, priprave na tisk, tisk in dostava gradiv, drugi stroški informiranja in komuniciranja).

Način uveljavljanja upravičenih stroškov in dokazila za dokazovanje upravičenih stroškov informiranja in komuniciranja so navedena v točki 4 veljavnih Navodil ministrstva in točkah 3 veljavnih Navodil organa upravljanja o upravičenih stroških, dostopnih na spletni strani <https://evropskasredstva.si/navodila/>. Če bi višina posamezne vrste stroška med izvajanjem operacije presegla omejitve, določene s Prilogo 4 navodil ministrstva ali tega javnega razpisa, se takšen presežek stroška šteje za neupravičen, ne glede na višino stroška, predvideno v vlogi izbranega prijavitelja.

1. **Strošek na enoto za izvedbo progama na udeleženca na uro** (v nadaljnjem besedilu: **SSE programi**)

Strošek je upravičen za vse konzorcijske partnerje za vse stroške izvajanja javnoveljavnih in neformalnih izobraževalnih programov za odrasle (v nadaljnjem besedilu: programi), ki vključujejo neposredne stroške osebja za izvajanje in organizacijo programov, stroške promocije za namene pridobivanja udeležencev v programe ter materialne stroške, ki so potrebni za izvedbo programov.

Višina SSE programi na uro na udeleženca, dokazila o upravičenosti in mejnik revidiranja SSE programi so opredeljeni v točki 11.1 javnega razpisa.

Poslovodeči partner v konzorciju ali konzorcijski partner je upravičen do sofinanciranja največ 12 udeležencev na izvedbo programa. V primeru večjega števila udeležencev v izvedbi programa (več kot 12), je strošek za te udeležence neupravičen. Izjema so lahko le Programi priprav na strokovna izpita iz upravnega postopka, kjer je do sofinanciranja upravičeno največ 25 udeležencev na izvedbo programa. V primeru večjega števila udeležencev v izvedbi programa (več kot 25), je strošek za te udeležence neupravičen.

1. **Strošek na enoto za izvajanje izpitov** (v nadaljnjem besedilu: **SSE izpiti**)

Za udeležence, ki v okviru javnega razpisa Kompetence 2023-2029 uspešno opravijo program Slovenščina kot drugi in tuji jezik, programe priprav na opravljanje izpitov iz slovenskega in tujih jezikov ter programe priprav na strokovna izpita iz upravnega postopka, se lahko sofinancira tudi stroške za **enkratno opravljanje naslednjih izpitov:**

* Slovenščina kot drugi in tuji jezik na vstopni ravni;
* Slovenščina kot drugi in tuji jezik na osnovni ravni;
* Slovenščina kot drugi in tuji jezik na višji ravni;
* Slovenščina kot drugi in tuji jezik na ravni odličnosti;
* Izpiti iz tujega jezika za odrasle;
* Strokovna izpita iz upravnega postopka.

Stroški so upravičeni za vse konzorcijske partnerje.

Višina SSE izpiti, dokazila o upravičenosti in mejnik revidiranja SSE izpiti so opredeljeni v točki 11.1 javnega razpisa.

1. **Davek na dodano vrednost**

Davek na dodano vrednost se uveljavlja za stroške informiranja in komuniciranja pri poslovodečem partnerju v konzorciju.

Pogoji glede upravičenosti stroška davka na dodano vrednost so navedeni v točki 3.6 veljavnih Navodil organa upravljanja o upravičenih stroških, dostopnih na spletni strani https://evropskasredstva.si/navodila/ in razpisni dokumentaciji (točka 3.3.5 navodil ministrstva).

1. **Način in rok za predložitev vlog za dodelitev sredstev**

Rok za oddajo vlog za dodelitev sredstev je **3. 11. 2023 do 14. ure**.

Vložišče je na lokaciji Ministrstva za vzgojo in izobraževanje, Masarykova 16, 1000 Ljubljana, kjer se sprejema in oddaja vso pošto. Vložišče je vhodna točka ministrstva za vlaganje vloge za javni razpis, spremembe in umike vlog ter izdajo ustreznih potrdil o oddaji.

**V primeru, ko se vloga vloži v fizični obliki**, mora biti predložena tako, da je v ovojnici poleg fizičnega izvoda (tiskani izvirnik vloge) **priložena tudi na USB ključku** odklenjena elektronska verzija dokumentov (word ali excel), označenih pod zaporednimi številkami kot so navedene v točki 9 javnega razpisa. Vsi obrazci, dokumenti in dokazila v fizičnem izvodu, ki so oddani kot sestavni del vloge, morajo biti natisnjeni, podpisani (in žigosani - če se uporablja žig) ter originali (izvirniki). V primeru neskladnosti podatkov v tiskani in odklenjeni elektronski verziji se šteje, da je za presojo pomembna tiskana verzija.

Tudi **vloga**, **oddana v elektronski obliki**, mora vsebovati **odklenjene elektronske verzije dokumentov** (word ali excel), označenih pod zaporednimi številkami kot so navedeni v točki 9 javnega razpisa. Način in rok za predložitev vloge za dodelitev sredstev sta opisana v točki 20 javnega razpisa.

Vloga mora biti podpisana (ali fizično ali elektronsko) s strani pooblaščene osebe prijaviteljevega zakonitega zastopnika ali prokurista. Če gre za podpis s strani osebe, ki ni zakoniti zastopnik ali prokurist, mora biti vlogi priloženo veljavno pooblastilo zakonitega zastopnika ali prokurista za podpis.

V primeru fizične oddaje vloge je zaželeno, da so dokumenti zloženi v registrator/mapo, strani oštevilčene in posamezni obrazci ločeni s pregradami zaradi lažjega pregleda vloge.

1. **Odpiranje, preverjanje in ocenjevanje**

Odpiranje vlog ter ugotavljanje izpolnjevanja razpisnih pogojev bo izvedla komisija. Vse pravilno in pravočasno oddane vloge se bodo odpirale po zaporedju vložitve.

Kot pravočasne bodo upoštevane vloge, ki bodo **v določenem roku prispele v vložišče ministrstva ali na elektronski naslov** [**kompetence.mvi@gov.si**](mailto:kompetence.mvi@gov.si)

Zaradi pričakovanega večjega števila vlog v skladu s tretjim odstavkom 222. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP in 149/22) odpiranje prispelih vlog ne bo javno. Izvedeno bo v prostorih ministrstva v roku osmih (8) dni od izteka roka za oddajo vlog.

Komisija pri odpiranju vlog najprej ugotavlja popolnost vloge glede na to, ali so predloženi in v celoti izpolnjeni vsi zahtevani dokumenti iz točke 9 javnega razpisa (formalna popolnost).

Komisija v roku osmih (8) dni od datuma odpiranja vlog pisno pozove k dopolnitvi tiste prijavitelje, katerih vloge niso popolne. Prijavitelji naj bodo v tem času dostopni za dvig pošte.

Dopolnitev formalno nepopolne vloge je mogoča le enkrat in sicer v predpisanem roku. Nepopolne vloge, ki jih prijavitelji ne bodo dopolnili v skladu s pozivom za dopolnitev, oziroma, če ministrstvo v roku, določenem v pozivu za dopolnitev vloge, ne prejme dopolnitve, ali ta ni v skladu s pozivom za dopolnitev, se s sklepom zavržejo. Zavržena bo vsaka vloga, ki bo vsebovala netočne oziroma nepopolne podatke v bistvenih elementih vloge in jih prijavitelj tudi na poziv razpisne komisije ne bo ustrezno pojasnil ali dopolnil.

Pri oddaji dopolnitve vloge prijavitelji smiselno upoštevajo pravila glede označevanja ovojnice in načina oddaje iz točke 20 javnega razpisa.

Ne glede na šesti odstavek te točke (dopolnitev formalno nepopolne vloge je mogoča le enkrat, in sicer v predpisanem roku), sme prijavitelj izključno na podlagi poziva ministrstva k razjasnitvi vloge popraviti očitne računske napake, ki jih ministrstvo odkrije pri pregledu in ocenjevanju vlog.

Če se prijavitelj ne bo strinjal z ugotovitvami komisije ali v primeru, da prilagoditev finančnega načrta ne bo posredovana v roku in na način, določen v pozivu, se bo štelo, da prijavitelj odstopa od vloge, vloga pa bo s sklepom zavrnjena.

Vloga na javni razpis mora biti skladna z namenom, predmetom in cilji javnega razpisa, pri čemer mora projekt upoštevati časovni in finančni okvir javnega razpisa. Projekti, ki ne bodo skladni z namenom, predmetom, ciljem, časovnim in finančnim okvirom ter ne bodo izpolnjevali splošnih in specifičnih pogojev javnega razpisa, bodo izločeni iz nadaljnjega postopka.

Formalno popolne vloge prijaviteljev komisija preveri vsebinsko in finančno ter jih oceni na podlagi meril za izbor upravičencev, ki izpolnjujejo pogoje in so navedena v točki 4 javnega razpisa.

Ob morebitnih nejasnih oziroma nepopolnih podatkih v bistvenih elementih vloge, komisija prijavitelja pozove k posredovanju pojasnila oziroma razjasnitve. Prijavitelji naj bodo v tem času dostopni za dvig pošte.

Vse popolne vloge bosta ločeno ocenila dva člana komisije. Ocena se bo oblikovala na podlagi povprečja obeh ocen. Če se bosta oceni razlikovali za 20 % ali več, bo vlogo ocenil še tretji ocenjevalec komisije. Ocena se bo oblikovala na podlagi povprečja najbližjih dveh ocen.

Največje možno skupno število točk, s katerimi se lahko oceni posamezna vloga, je **petdeset (50) točk**.

Po zaključenem ocenjevanju vlog po merilih bo pripravljen predlog izbora prijaviteljev. Izbor bo potekal po naslednjem postopku:

1. obravnavani bodo prijavitelji, ki bodo dosegli **najmanj trideset (30) točk**;
2. prijavitelji, ki bodo dosegli najmanj 30 točk, bodo razvrščeni v KRVS in KRZS in po statističnih regijah, v katerih imajo sedež;
3. v posamezni statistični regiji bodo izbrani prijavitelji, ki bodo v statistični regiji dosegli najvišje število točk, pri čemer se izbere najvišje število prijaviteljev v posamezni statistični regiji, kot je določeno v točki 6 tega javnega razpisa (preglednici 5 in 6);
4. če bo v statistični regiji več prijaviteljev, ki bodo dosegli enako število točk, bodo imeli prednost pri izboru tisti, ki bodo dosegli večje skupno število točk pri merilih v sklopu 1;
5. če bo še vedno več prijaviteljev z enakim številom točk, bodo imeli prednost pri izboru tisti, ki bodo dosegli večje število točk pri merilu 2;
6. če bo še vedno več prijaviteljev z enakim številom točk, bo o izboru odločil žreb.

V primeru, da bo o izbiri odločal žreb, komisijo, ki nadzira žrebanje, in osebo, ki vodi žrebanje, imenuje predsednik komisije izmed članov komisije. Žrebanje se opravi v prostorih Ministrstva za vzgojo in izobraževanje. Evidenčne številke vlog se izpiše na prepognjene listke, ki se jih zapre v škatlo. Oseba, ki vodi žrebanje, vleče listke iz škatle in javno pove izžrebano evidenčno številko vloge ter izžrebani listek takoj odda komisiji. O žrebanju se napravi zapisnik, podpišejo ga člani komisije, ki nadzirajo žrebanje, in oseba, ki je vodila žrebanje.

Če znotraj posamezne statistične regije ne bo izbrano največje število konzorcijev ali ne bodo razdeljena vsa okvirna sredstva znotraj posamezne statistične regije (točka 6 javnega razpisa, preglednici 5 in 6), je višina dodeljenih sredstev izbranemu prijavitelju lahko višja od okvirne višine sredstev na konzorcij, vendar le do višine prijavljenih sredstev izbranega prijavitelja na javni razpis in do višine okvirnih sredstev znotraj posamezne statistične regije. Sredstva bodo dodeljena na podlagi prejetih točk, torej bodo imeli prednost prijavitelji z višjim številom točk znotraj statistične regije. V primeru, da v statistični regiji tudi po tem postopku delitve sredstev okvirna višina še vedno ne bo razdeljena, se sredstva lahko dodelijo izbranim prijaviteljem z najvišjim številom točk znotraj kohezijske regije, vendar največ do višine prijavljenih sredstev izbranega prijavitelja. Če je dodeljena višina sredstev izbranemu prijavitelju nižja od prijavljenih sredstev za izvedbo operacije, ministrstvo predlaga izbranemu prijavitelju uskladitev prijavnega obrazca s prilogami. V kolikor se izbrani prijavitelj ne strinja s predlogom ministrstva, se šteje, da odstopa od vloge.

Na podlagi predloga komisije in sklepa ministra bodo prijavitelji najkasneje v šestdesetih (60) dneh od datuma odpiranja vlog s strani ministrstva prejeli sklep o izboru, zavrnitvi ali zavržbi.

Rezultati javnega razpisa bodo objavljeni na spletnem naslovu javnega razpisa.

1. **Dvojno financiranje**

Za stroške, ki so predmet sofinanciranja, upravičenec ne sme prejeti sredstev iz drugih virov financiranja (prepoved dvojnega financiranja).

1. **Spremljanje in poročanje ter način financiranja**

Poročanje in način financiranja ter spremljanje je opredeljeno v javnem razpisu, vzorcu pogodbe o sofinanciranju (v nadaljnjem besedilu: pogodba) in Priročniku za uporabo informacijskega sistema e-MA, objavljenem na spletni strani: <https://www.eu-skladi.si/sl/ekp/navodila> ter v navodilih ministrstva. V nadaljevanju so navedena le nekatera bistvena pravila poročanja.

Upravičenec skladno z določili pogodbe poroča o izvajanju operacije v informacijski sistem e-MA. Skrbnik pogodbe s strani ministrstva lahko skladno s pogodbo od upravičenca zahteva dodatna poročila o poteku operacije, ki niso del informacijskega sistema. Podrobnejši opis vnosa podatkov je v Priročniku za uporabo informacijskega sistema e-MA.

Upravičenec posreduje ministrstvu ZzI skladno s pogodbo o sofinanciranju.

Osnova za izplačilo sredstev, določenih s pogodbo, je ZzI in prejeta dokumentacija upravičenca o izvedbi operacije, določena v javnem razpisu oziroma navodilih ministrstva.

Ministrstvo bo za izvedbo operacije upravičencu nakazalo sredstva na podlagi potrjenih ZzI s prilogami, pripravljenimi v skladu z navodili ministrstva.

1. **Kazalniki**

Poročanje ter spremljanje, vrednotenje in zbiranje kazalnikov je opredeljeno je opredeljeno v točki 2.1 javnega razpisa, točki 12 prijavnega obrazca in v Prilogi 2.

V točki 12 prijavnega obrazca prijavitelj številčno ovrednoti vrednost načrtovanega skupnega kazalnika učinka in načrtovano vrednost skupnega kazalnika rezultata, ob upoštevanju točke 2.1 javnega razpisa.

**Skupni kazalnik učinka** **EECO01** pomeni število vključenih udeležencev v **vse programe, ki se izvajajo v okviru javnega razpisa Kompetence 2023-2029**, pri čemer se udeleženec lahko vključi v več programov, vendar se ga v kazalnik šteje samo **enkrat** na operacijo.

**Skupni kazalnik rezultata** **EECR03** pomeni število udeležencev, ki bodo uspešno zaključili **javnoveljavne programe**.

1. **Pravno varstvo ali pritožba**

Prijavitelj, ki meni, da izpolnjuje pogoje in merila iz javnega razpisa in da mu razpisana sredstva neupravičeno niso bila dodeljena, lahko v tridesetih (30) dneh od prejema sklepa ministra o neizboru, zavrnitvi ali zavržbi sproži upravni spor z vložitvijo tožbe na Upravno sodišče Republike Slovenije. Tožba se lahko vloži neposredno pisno, ustno na zapisnik ali pa se pošlje po pošti navedenemu sodišču. Šteje se, da je bila tožba vložena pri sodišču tisti dan, ko je bila priporočena oddana na pošto.

1. **Statusne spremembe prijavitelja in ostalih konzorcijskih partnerjev**

Prijavitelj mora ministrstvo predhodno obvestiti o vsaki nameravani statusni spremembi. V primeru statusnih sprememb prijavitelja bo ministrstvo ustreznost takega prijavitelja obravnavalo posebej, pri čemer bo izhajalo iz stališča, da ne glede na statusne spremembe, prijavitelj, ki je univerzalni pravni naslednik svojega prednika, pomeni kontinuiteto poslovanja. Enako se presojajo druge statusne spremembe (pripojitev, spojitev). Enako velja za naslednika, ki od svojega prednika v celoti prevzame poslovanje, kadre in potrebno infrastrukturo, ki zadeva predmet javnega razpisa, pri čemer pa mora imeti na razpolago tudi dovolj kapitala in finančnih virov za uspešno izvedbo predmeta javnega razpisa. Kjer ti pogoji ne bodo v celoti izpolnjeni, ministrstvo kontinuitete ne bo priznalo. V času veljavnosti pogodbe o sofinanciranju se morebitne spremembe obravnavajo smiselno enako, kot je navedeno zgoraj.

1. **Pogodba o sofinanciranju**

Vzorec **pogodbe o sofinanciranju** je sestavni del razpisne dokumentacije in je informativnega značaja, kar pomeni, da prijavitelj pogodbe ne izpolnjuje oziroma prilaga k vlogi.

Ministrstvo si pridržuje pravico do spremembe priloženega vzorca pogodbe o sofinanciranju pred podpisom pogodbe o sofinanciranju. Končna verzija pogodbe o sofinanciranju bo vsebovala vse pogoje in obveznosti upravičenca, ki so zavezujoči v okviru slovenske zakonodaje in pravil za črpanje sredstev iz evropskih strukturnih skladov.

Podpisniki konzorcijske pogodbe morajo upoštevati način in obliko poročanja o poteku izvajanja projekta, za katerega so bila dodeljena nepovratna sredstva, in postopek nadzora nad porabo sredstev, kot jih določajo navodila ministrstva s prilogami.

V primeru sklepa o izboru bo izbrani prijavitelj prejel pisni poziv, da pristopi k podpisu pogodbe o sofinanciranju. Če se v roku osmih (8) dni ne bo odzval na poziv, se šteje, kot da je umaknil vlogo. Ko bo izbrani prijavitelj z ministrstvom podpisal pogodbo o sofinanciranju, bo s tem postal upravičenec. Upravičenec bo vključen v seznam upravičencev, ki bo obsegal navedbo upravičenca, naziv operacije, kohezijsko in statistično regijo upravičenca in znesek javnih virov financiranja operacij.

V pogodbi o sofinanciranju bo določen način sofinanciranja, ostali pogoji in zahteve. Pogodba o sofinanciranju bo pričela veljati, ko jo podpišeta obe pogodbeni stranki.

V primeru, da izbrani prijavitelj odstopi od svoje zahteve za pridobitev sredstev, mora o tem pisno obvestiti Ministrstvo za vzgojo in izobraževanje, Masarykova 16, 1000 Ljubljana.